எனக்கு 17 வயசு இருந்தபோது ஒருநாள், அப்பாகிட்ட கார் ஓட்டணும்னு சொன்னேன். அடுத்த நாளே, பழைய ஃபோர்டு காரில் எனக்கு டிரைவிங் சொல்லிக்கொடுத்தார். அது எனக்கு என்றைக்கும் மறக்கமுடியாத நிகழ்வு. அந்த காரை இப்போவரை பயன்படுத்தறேன். இளம் வயசுல நான் ரொம்ப வேகமா கார் ஓட்டுவேன். அதனால், அப்பாகிட்ட என்னைப் பற்றி புகார் போகும். இது விஷயமா ஒருநாள் அப்பா கேட்டதும், 'நான் உங்க பொண்ணுப்பா. உங்களை மாதிரிதானே ஓட்டுவேன்'னு சொன்னேன். சிரிச்சுக்கிட்டே போய்ட்டார். அப்புறம் அவரும் நானும் வேகமா கார் ஓட்டுறதைத் தவிர்த்துட்டோம்.